Elgen Long

48px Elgen Long250pxWar-dro 1972Ganedigezh12 Eost 1927McMinnville, Broadelezh20px StadunanatMicherNijerLomanIjinour enklaskerSkrivagnerInternetwww.elgenlong.com
250px|PBY Catalina (1942–43)Ur PBY Catalina250px|Ur PB2Y Coronado (1940–41)Ur PB2Y Coronado
Elgen Marion Long (McMinnville, Oregon, 12 a viz Eost 1927) zo un nijer hag ul loman stadunanat brudet dre e nijadenn tro-dro d'ar bed dreist Pennahel an Norzh ha Pennahel ar Su e 1971, ha dre e enklask a-zivout steuziadur al levierez Amelia Earhart er Meurvor Habask e 1937.
Buhez
Goude bezañ bet skoliataet betek e bemzekvet bloaz, e 1942, ez emezelas Elgen Long en US Navy ma voulc'has e respet en nijerezh : er skingomz da gentañ, evel loman da c'houde hag evel nijer en diwezh ; war-dro 55 000 eurvezh nij zo en e chakod.

E dibenn an Eil Brezel-bed e nijas E. Long tremen kant gwech war bourzh nijerezioù Consolidated Aircraft PBY ha PB2Y a-hed hag a-dreuz ar Meurvor Habask da evezhiañ fiñvoù lu Impalaeriezh Japan ; goude an arsav-brezel e miz Eost 1945 e voe kaset da nijal a-us ar staliadurioù japanat war Enez Formoza (Taiwan hiziv) da c'houzout ha tennet e vije warnañ pe doujet e vije da sinadur an Impalaeriezh.

Goude ar brezel, d'an 12 a viz Mae 1946, e timezas Elgen Long gant Marie Katherine Kurilich eus Cleveland (Ohio) ; a-hed o buhez e labourjont kevret, betek marv Marie e 2003.
Adkregiñ gant e studioù a reas Elgen a-benn tapout un diplom en aerlestrerezh hag ur breved mekanikour nijerezed. Petra bennak ma oa echu an Eil Brezel-bed e chome meur a dachenn-emgann er bed, ha kaset e voe da saveteiñ repuidi dre o c'has dre nijerez ; paotr ar skingomz e voe da gentañ, loman da goude, ha nijer e-pad 40 vloaz er Reter-Nesañ, en Israel, Hungaria, Korea, Sina, Viêt-Nam ha Yemen. E-keit-se e voe stummet e Kalifornia evit mont da enklasker a-c'houde gwallzarvoudoù c'hoarvezet gant nijerezioù.

E 1971, hag eñ 44 bloaz, e nijas Elgen Long en e unan war bourzh ur PiperPa-31Navajo e-pad 215 eurvezh a-hed 28 devezh d'ober tro ar bed dre an daou benn-ahel en ur ober gant un ardivink lomaniñ nevez. Bloaz goude e voe deroet dezhañ Medalenn aour ar Fédération Aéronautique Internationale (FAI/WASF) e Pariz, ha Priz Meur an Institute of Navigation.

Goude-se e tivizas E. Long hag e wreg beajiñ dre ar bed evit atersiñ an dud hag o devoa kemeret perzh pe berzh e nijadenn Amelia Earhart. Gant ar fondezon SeaWord e Cape Porpoise (Maine) emañ ar roadennoù hag atersadennoùo deus dastumet e-pad 35 bloaz. Diwar kement-se e savas ar c'houblad an damkanadenn Crash and Sank Theory : aet beol an trelosk da hesk e rankas Amelia Earhart morañ ; pa ne oa ket al Lockheed un dournijerez e sankas er mor ha beuzet e voe ar skipailh ; emañ ar peñse war strad ar meurvor, ur 700 m bennak dindan ar gorre . Bremañ c'hoazh emañ Elgen Long o labourat evit kavout Amelia Earhart.
Rekordoù ofisiel
Tri rekord hepken zo bet enrollet gant an FAI diwar ar15a zo bet tapet gant Elgen Long.
RummadIsrummadRekordKurDeiziadStatudNijerezioùC-1eNijerezioù etre 3 000 ha 6 000 kg a bouez enno d'an dibradañ.Tizh etre pennoù-ahel an Douar59,709 km/h22 Du 1971Enrollet – Dilamet abaoe dre gemmadenn er reolennTizh etre 2 boent war ar c'heheder dreist ur penn-ahel65,328 km/h28 Du 1971Tizh tro-dro d'ar bed dreist pennoù-ahel an Douar93,05 km/h3 Kerzu 1971
Mammenn :  FAI / WASF.
Liammoù diavaez


Notennoù

Rummad:Ganedigezhioù 1927
Rummad:Istor an nijerezh
Rummad:Nijerien
Rummad:Nijerien SUA